Saylov kampaniyasi davrida ommaviy axborot vositalari vakillarini akkreditatsiyadan o‘tkazish tartibi to‘g‘risidagi nizomga o‘zgartirishlar kiritish haqida

O‘zbekiston Respublikasining “Saylov qonunchiligi takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida” 2021-yil 8-fevraldagi O‘RQ-670-son Qonuni hamda O‘zbekiston Respublikasi Saylov kodeksining 14 va 16-moddalariga muvofiq O‘zbekiston Respublikasi Markaziy saylov komissiyasi qaror qiladi:
 1. O‘zbekiston Respublikasi Markaziy saylov komissiyasining 2019-yil 5-oktabrdagi 952-son qarori bilan tasdiqlangan Saylov kampaniyasi davrida ommaviy axborot vositalari vakillarini akkreditatsiyadan o‘tkazish tartibi to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur qaror O‘zbekiston Respublikasi Markaziy saylov komissiyasining rasmiy veb-saytida e’lon qilinsin.
 3. Mazkur qarorning ijrosini nazorat qilish O‘zbekiston Respublikasi Markaziy saylov komissiyasi raisining o‘rinbosari B. Kuchkarov zimmasiga yuklansin.
 1. 2-band quyidagi tahrirda bayon etilsin:
 “OAV vakillari saylov kampaniyasi boshlanganligi rasman e’lon qilingan kundan boshlab, saylovga kamida o‘n kun qolguniga qadar MSK, viloyat, tuman va shahar saylov komissiyalariga ularni akkreditatsiyadan o‘tkazish to‘g‘risida murojaat qilishlari mumkin”.
 2. 5-band quyidagi tahrirda bayon etilsin:
 “5. O‘zbekiston Respublikasi Prezidenti saylovi kampaniyasi davrida saylovni yorituvchi OAV vakillari — MSK tomonidan akkreditatsiyadan o‘tkaziladi.
 Qonunchilik palatasi, mahalliy Kengashlar saylovlari kampaniyasi davrida saylovlarni: 
 respublika miqyosida yorituvchi OAV vakillari — MSK tomonidan;
 viloyat miqyosida yorituvchi OAV vakillari — viloyat saylov komissiyasi tomonidan;
 tuman (shahar) miqyosida yorituvchi OAV vakillari — tuman (shahar) saylov komissiyasi tomonidan akkreditatsiyadan o‘tkaziladi.
 Viloyat, tuman (shahar) miqyosida saylov tadbirlarini yoritish uchun akkreditatsiyadan o‘tgan OAV vakillariga berilgan guvohnoma tegishli hudud doirasida amal qiladi”.
 3. 13-bandning o‘ninchi xatboshisidagi “okrug saylov komissiyasi” degan so‘zlar “tegishincha okrug, tuman, shahar (bundan Toshkent shahar saylov komissiyasi mustasno) saylov komissiyalari” degan so‘zlar bilan almashtirilsin.
 4. 1-ilova matni quyidagi tahrirda bayon etilsin:
 5. 2-ilova matni quyidagi tahrirda bayon etilsin: 
 6. Mazkur Nizomga kiritilayotgan o‘zgartirishlar O‘zbekiston Respublikasi Tashqi ishlar vazirligi va O‘zbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi bilan kelishilgan.